સારાંશ માટે દસ્તાવેજ: 13 મેના રોજ ગુજરાત હાઈકોર્ટની જસ્ટિસ જે.બી. પારડીવાલા અને જસ્ટિસ આઈ.જે. વોરાની બેંચે પરપ્રાંતીય શ્રમિકોની તકલીફો અંગે ચિંતા વ્યક્ત કરી હતી અને સરકારને માનવીય અભિગમ દાખવી વધારે અસરકારક કામગીરી કરવા કહ્યું હતું. 

આ સુઓમોટો પિટિશનમાં ગુજરાત હાઈકોર્ટે 14મેના રોજ સુનાવણી કરી હતી જેમાં વકીલ આનંદ યાજ્ઞિક અને અન્યોએ રજૂઆત કરી હતી. 

આ રજૂઆતમાં તેમણે ટેસ્ટિંગની સંખ્યા વધારવા, શ્રમિકોને પરિવહન સુવિધા મફત કરી આપવા સહિત અનેક મુદ્દાઓ ઉપસ્થિત કર્યા હતા. 

વકીલ આનંદ યાજ્ઞિકે જણાવ્યું કે લૉકડાઉનને કારણે ફસાયેલા પરપ્રાંતીય શ્રમિકોને લઈ જવા માટે મફત પરિવહનની વ્યવસ્થા કરવામાં આવે, તે માટે ગુજરાત હાઈકોર્ટની સુઓમોટો પિટિશનમાં રજુઆત કરી છે. 

તેમણે એમ પણ જણાવ્યું કે ગુજરાત સરકાર અન્ય રાજ્યોમાંથી ગુજરાત આવેલા 25થી 35 લાખ પરપ્રાંતીય શ્રમિકોને તેમના વતન લઈ જવા માટે સ્ટેટ ટ્રાન્સપોર્ટની 8500 બસો વાપરવાની વ્યવસ્થા કરે, તેવી માગણી કોર્ટ સમક્ષ કરવામાં આવી છે. 

ઈંટ ભટ્ટા પર કામ કરનાર 2.5 લાખથી વધારે શ્રમિકો અને કચ્છના રણમાં કામ કરતા હજારો અગરિયાઓ માટે વ્યવસ્થા કરવાની પણ માગ કરવામાં આવી છે. 

આનંદ યાજ્ઞિકે જણાવ્યું કે એ સિવાય ખાનગી હૉસ્પિટલોને સરકારી હૉસ્પિટલમાં કોવિડ-19ની સારવારમાં આવતા ખર્ચ કરતા વધારે પૈસા લેતી રોકવાનો પણ નિર્દેશ આપવાની માગ કરવામાં આવી હતી. રાજ્યમાં કોવિડ-19ના દરદીઓની સંખ્યા ઘટાડીને બતાવવાના ઇરાદાથી ટેસ્ટિંગની સંખ્યા ઘટાડવામાં ન આવે તેવી પણ માગણી કોર્ટ સમક્ષ કરવામાં આવી હતી.

આ કેસમાં આગામી સુનાવણી 22 મેના રોજ થશે. 

શ્રમિકોની સ્થિતિ શરમજનક 









બીબીસીના સહયોગી સુચિત્રા મોહંતી સાથે આ અંગે વાત કરતાં સુપ્રીમ કોર્ટમાં કાર્યરત વરિષ્ઠ વકીલ કામી જૈસ્વાલે કહ્યું હતું કે, ગુજરાત હાઈકોર્ટે સુઓમોટોમાં જે પ્રાથમિક વાત કરી સંવેદનશીલતા દાખવી છે તે સરાહનીય છે.

કામિની જૈસ્વાલે ઉમેર્યું કે, સુપ્રીમ કોર્ટ આ શ્રમિકોની સ્થિતિ અને પ્રશ્નો અંગે અને તેમના રક્ષણ માટે  કેન્દ્ર સરકાર અને અન્ય રાજ્યોને પડકારી નથી રહી તે નિરાશાજનક છે. ગુજરાત સરકારે કેન્દ્ર સાથે મળીને તાત્કાલિક આ લોકો માટે પાયાની જરૂરિયાતો પૂરી કરવી જોઇએ.  

તેમણે કહ્યું કે, ડિઝાઝસ્ટર મૅનેજમૅન્ટ ઍક્ટ જ્યારે બીજા રાજ્યોની સાથે સંકલનમાં પાસ કરવામાં આવ્યો હતો. એવી પૉલિસીની જરૂર હતી કે જેથી એ ઍક્ટનો અમલ યોગ્ય રીતે થઈ શક્યો હોત અને શ્રમિકોને યોગ્ય સમયે મદદ મળી શકી હોત. 

વરિષ્ઠ...\nદસ્તાવેજની સમાન ભાષામાં સારાંશ:
ગુજરાત હાઈકોર્ટે  બુધવારે રાજ્યમાં શ્રમિકોની સ્થિતિ અંગે સુઓ મોટો પિટિશન દાખલ કરી ગુજરાત સરકારને નોટિસ પાઠવી હતી.